AP พุ่งพรวด 6% โบรกฯเคาะเป้า 9.9 บ. ชี้กำไรไตรมาส 4 พีคสุดของปี
AP พุ่งพรวด 6% โบรกฯเคาะเป้า 9.9 บ. ชี้กำไรไตรมาส 4 พีคสุดของปี ล่าสุดอยู่ที่ 7.90 บาท บวก 0.45 บาท หรือ 6.04% มูลค่าซื้อขาย 43.56 ล้านบาท
AP พุ่งพรวด 6% โบรกฯเคาะเป้า 9.9 บ. ชี้กำไรไตรมาส 4 พีคสุดของปี ล่าสุดอยู่ที่ 7.90 บาท บวก 0.45 บาท หรือ 6.04% มูลค่าซื้อขาย 43.56 ล้านบาท
7 ม.ค. 2563

ผู้สื่อข่าวรายงานว่า ราคาหุ้น บริษัท เอพี (ไทยแลนด์) จำกัด (มหาชน) หรือ AP ล่าสุด ณ เวลา 10.32 น. อยู่ที่ 7.90 บาท บวก 0.45 บาท หรือ 6.04% สูงสุดที่ 7.90 บาท ต่ำสุดที่ 7.65 บาท ด้วยมูลค่าซื้อขาย 43.56 ล้านบาท

โดย บล.โนมูระ พัฒนสิน ระบุในบทวิเคราะห์ ประเมินราคาเป้าหมายปี 2563 หุ้น AP ที่ 9.9 บาท โดยผลประกอบการผ่านจุด Bottom out ไปแล้ว และกำไรสุทธิมีแนวโน้มกลับมาเติบโตเด่นทั้งเมื่อเทียบจากปีก่อน และเมื่อเทียบจากไตรมาสก่อนทำจุดสูงสุดของปีในไตรมาส 4/62 ตามการโอนคอนโดมิเนียมใหม่ 3 โครงการหนุนกำไรปี 2562 ที่ 3.5 พันล้านบาท ลดลง 9% เมื่อเทียบจากปีก่อน และปี 2563 ที่ 3.89 พันล้านบาท เพิ่มขึ้น 11% เมื่อเทียบจากปีก่อน
ด้าน Valuation ราคาหุ้นซื้อขายที่ PER63 เพียง 6x ต่ำกว่า Mean ที่ 6.77x และ Mean กลุ่มฯที่ 8.6x ขณะที่ผลประกอบการปี 63 คาด ทำ Record High จึงเป็นจุดในการเข้าลงทุนที่ดี และให้ปันผลสูง +5.7%
นอกจากนี้ ภาครัฐมีแนวคิดผ่อนคลายมาตรการ LTV สำหรับบ้านหลัง 2 เป็นปัจจัยบวกต่อภาพอุตสาหกรรม ซึ่ง AP ถือว่ามีความแข็งแกร่งเป็นลำดับต้น ๆ ในกลุ่ม โดยเฉพาะกำไรกำลังเข้าสู่จุดของการเติบโตรอบใหม่ คาดทำ Record High ในปี 2563